Migrain

Category:Articles with short description
Category:Short description is different from Wikidata

Migrain ialah gangguan neurologi umum dengan kemungkinan gejala utamanya sakit kepala yang teruk dan berulang. Lazimnya, sakit kepala tersebut mengganggu satu sisi kepala dengan sifatnya yang berdenyut, dengan keamatan yang sederhana sehingga teruk, dan boleh bertahan dari beberapa jam sehingga tiga hari. Gejala selain sakit kepala mungkin termasuk loya, muntah dan sensitif terhadap cahaya, bunyi atau bau. Kesakitan tersebut biasanya menjadi lebih teruk dengan berlakunya serangan migrain selepas senaman fizikal, as PDF  walaupun senaman fizikal yang kerap boleh menghalang serangan migrain pada masa depan. Sehingga satu per tiga orang yang terganggu dengan migrain mempunyai simptom aura, yakni tempoh gangguan penglihatan yang biasanya singkat yang menandakan bahawa sakit kepala akan berlaku tidak lama lagi. Kadangkala, aura boleh berlaku dengan kemudiannya sedikit sehingga hampir tiada sakit kepala berlaku, tetapi tidak semua orang mempunyai simptom seperti ini.

Migrain dipercayai berpunca daripada campuran faktor persekitaran dan genetik. Kira-kira dua per tiga daripada kes berlaku disebabkan ada sejarah penyakit tersebut di kalangan ahli keluarga. Pengubahan aras hormon juga mungkin memainkan peranan, kerana migrain memberi kesan lebih sedikit pada kanak-kanak lelaki berbanding kanak-kanak perempuan sebelum pembalighan, manakala ia berlaku dua hingga tiga kali lebih tinggi di kalangan wanita berbanding lelaki. Risiko migrain biasanya berkurangan semasa mengandung dan selepas putus haid. Mekanisme asas tidak diketahui sepenuhnya. Walau bagaimanapun, ia dipercayai melibatkan saraf dan saluran darah otak.

Rawatan awal yang disyorkan adalah dengan pengambilan ubat sakit ringkas seperti ibuprofen dan parasetamol (asetaminofen) untuk sakit kepala, pengambilan ubat anti-loya, serta pengelakkan punca cetusan serangan migrain. Ubat-ubatan khusus seperti triptan atau ergotamina boleh digunakan oleh mereka yang masih lagi migrain selepas mengambil ubat sakit ringkas. Kafein dalam kombinasi dengan bahan analgesik lain adalah selamat dan berkesan dalam rawatan migrain akut.

Kira-kira 15% penduduk di serantau dunia terganggu dengan migrain. Dalam Kajian Beban Global Penyakit yang dijalankan pada tahun 2010, migrain disenaraikan sebagai gangguan ketiga paling lazim di dunia. Ia selalunya bermula pada seawal usia akil baligh dan paling teruk semasa usia pertengahan. Sehingga ke tahun 2016, ia merupakan salah satu punca kecacatan yang paling biasa. Huraian terawal yang berkait rapat dengan migrain terkandung pada kertas papirus Ebers, yang ditulis sekitar 1500 SM sewaktu zaman Mesir purba. Perkataan migrain berasal dari bahasa Yunani ἡμικρᾱνίᾱ (hēmikrāníā), 'sakit pada separuh bahagian kepala',  on Perseus yang terdiri daripada ἡμι- (hēmi-), 'separuh' dan κρᾱνίον (krāníon), 'tengkorak'. 

 Tanda dan gejala 
Migrain lazimnya disertai dengan sakit kepala teruk yang terhad dan berulang yang dikaitkan dengan gejala autonomik. Kira-kira 15–30% orang yang hidup dengan migrain mengalami episod aura, dan mereka juga kerap mengalami episod tanpa aura.The Headaches, Pg 232–233 Keterukan kesakitan, tempoh lama sakit kepala, dan kekerapan serangan sering berubah-ubah. Serangan migrain yang berlangsung lebih lama daripada 72 jam dikenali sebagai status migrainosus. Terdapat empat fasa yang mungkin berlaku semasa serangan migrain, walaupun tidak semua fasa perlu dialami: as PDF 

 Prodrom, yang berlaku beberapa jam atau hari sebelum sakit kepala
 Aura, yang segera mendahului sakit kepala
 Fasa sakit, juga dikenali sebagai fasa sakit kepala
 Pascadrom, kesan yang dialami selepas berakhirnya serangan migrain

Migrain dikaitkan dengan kemurungan utama, gangguan bipolar, gangguan kebimbangan dan gangguan obsesif-kompulsif. Gangguan psikiatri ini adalah kira-kira 2-5 kali lebih biasa pada orang tanpa pengalaman simptom aura, dan 3-10 kali lebih biasa pada orang yang mengalami simptom aura.

 Punca 
Punca berlakunya migrain tidak diketahui. Walau bagaimanapun, ia dipercayai berkaitan dengan gabungan faktor persekitaran dan genetik. Dua per tiga kes gangguan ini berlaku di kalangan ahli keluarga dan jarang berlaku disebabkan oleh kecacatan gen tunggal. Walaupun migrain pernah dipercayai lebih biasa berlaku pada mereka yang mempunyai kecerdasan tinggi, hal ini mungkin tidak benar.The Headaches, pp. 238–40 Beberapa keadaan psikologi dikaitkan, termasuk kemurungan, kebimbangan, dan gangguan bipolar,The Headaches, pp. 246–247 seperti juga banyak peristiwa atau pencetus biologi.

 Pencegahan 
Rawatan pencegahan migrain termasuk ubat-ubatan, suplemen pemakanan, perubahan gaya hidup dan pembedahan. Pencegahan disyorkan kepada mereka yang mengalami sakit kepala lebih daripada dua hari seminggu, tidak boleh bertolak ansur dengan ubat-ubatan yang digunakan untuk merawat serangan akut, atau mereka yang mengalami serangan teruk yang tidak mudah dikawal.Gilmore B, Michael M (February 2011). "Treatment of acute migraine headache". American Family Physician. 83 (3): 271–80. PMID 21302868. Perubahan gaya hidup yang disyorkan termasuk menghentikan penggunaan tembakau dan mengurangkan tingkah laku yang mengganggu tidur.

Matlamat pencegahan adalah untuk mengurangkan kekerapan, kesakitan, dan tempoh episod migrain, dan untuk meningkatkan keberkesanan terapi abortif. Alasan lain untuk pencegahan adalah untuk mengelakkan sakit kepala yang berpunca daripada terlebih makan ubat. Ini adalah masalah biasa dan boleh mengakibatkan sakit kepala harian yang kronik.

 Rujukan 

 Nota 



 Bacaan lanjut 





 Pautan luar 



Kategori:Sakit kepala
Kategori:Migrain
Kategori:WPPER
Kategori:WPNEURO